બિનપિયત ઘઉંની વાવણી અગાઉ કરવામાં આવતી બે ખેડને કારણે મોટાભાગનું નિંદામણ નાશ પામે છે. પરંતુ સમય જતાં જવાસીયા, લાણો તથા હાથીઘાસ ઉગી નીકળે છે લાણો તથા હાથીઘાસ નિયંત્રણ માટે વાવણી પછી ૧૫થી ૨૦ દિવસ હાથથી નિંદામણ કરવું જોઇએ. જવાસીયાનાં મૂળ ૮ થી૧૦ ફૂટ ઉંડે સુધી જાય છે. મૂળગાંઠથી ફેલાવો થાય છે, જેથી શક્ય હોય તો ઉંડી ખેડ કર્યા બાદ ગાંઠો વીણીને બાળીને નાશ કરવો જોઇએ. રાસાયણિક પધ્ધતિ દ્વારા જવાસીયાનું કાયમી નિયંત્રણ માટે ગ્લાસફોસેટ ૪૧ એસએલ ૧૦૦ મિલી દવા સાથે ૧૫૦ ગ્રામ એમોનિયમ સલ્ફેટ ૧૦ લિટર પાણીમાં ઓગાળી જવાસીયાના તમામ લીલા છોડ પર પડે તે રીતે છંટકાવ કરવો જોઇએ. આ દવાથી તમામ પ્રકારના છોડ નાશ પામે છે જેથી ઉભા પાકમાં છાંટી શકાય નહીં.